Auditoriet på Humanistisk Informatik var i dag fyldt med studerende, der hele juleferien har frygtet, om der var et studie at starte på efter den sidste eksamen i januar. - Det har fyldt meget. Det ville være træls at have spildt 1½ år, siger studerende Stine Nøhr Skiffard. Det lukningstruede studie, der netop har ændret navn til Kommunikation og Digitale Medier, har fået to år til at leve op til de nye krav. - Vi har lavet en handlingsplan, og hvis vi følger den, så skal det nok lykkes, siger studieleder Falk Heinrich. - Jeg håber uddannelsen lever op til de nye krav. Hvis det betyder, at niveauet bliver højere, så er det også helt i orden, siger Stine Nøhr Skiffard.

Referat:
Det lukningstruede studie Humanistisk Informatik har fået to år til at leve op til et højere niveau. En opgave, ledelsen mener, kan lade sig gøre.